OpenLLM-France/wikimedia huggingface dataset:
# Estació de Foc

Mapa Metro Línia 2 :
Mapa Metro Línia 10 :
Foc és una estació del metro de Barcelona on s'aturen trens de la L10 Sud. Se situa al passeig de la Zona Franca, a l'altura del carrer del Foc i propera al carrer del Cisell; i compta amb ascensors i escales mecàniques.
Forma part del tram 2 de la L9/L10 (ZAL | Riu Vell – Zona Universitària). L'estrena era prevista l'any 2007, però es va retardar —primer per canvis en el sistema constructiu i després per problemes de finançament. Finalment, l'estació obrí les portes el 8 de setembre de 2018, juntament amb l'estació de Foneria, un cop acabades les obres i proves. Hi ha, també, un projecte per fer-hi passar la L2, sense dates compromeses.

## Serveis ferroviaris

Metro de Barcelona :
| Procedència/Destinació | < | > | Procedència/Destinació |
| Zal | Riu Vell | Zona Franca | Foneria | Collblanc |
| Projectat |||||
| Aeroport T1 | Fira | La Foixarda | Badalona Pompeu Fabra |
| Pratenc | Motors | Foneria | Gorg |
| Font ampliació: PDI 2009-2018. |||||

## Galeria d'imatges

* L'estació en obres
* Vista general del vestíbul
* Escales mecàniques que comuniquen el vestíbul amb les andanes
* Sala d'exposicions situada al costat de les escales mecàniques

## Notes

* ↑ Nom segons la pàgina web oficial de l'obra de la Generalitat.

## Referències

* ↑ «L9». gencat.cat. Generalitat de Catalunya. [Consulta: 1r juny 2011].
* ↑ «Noms d'estacions confirmades pels ajuntaments (2017)». Autoritat del Transport Metropolità. [Consulta: 5 agost 2017].
* ↑ Borrell, Anna «Metro. Línia 9». Anuari territorial de Catalunya 2005. Institut d'Estudis Catalans, pàg.230 [Consulta: 3 juny 2011].
* ↑ «Territori i Sostenibilitat presenta els pressupostos de 2011 amb l'objectiu de reactivar l'economia». Gencat.cat. Generalitat de Catalunya, 03-06-2011. Arxivat de l'original el 2012-01-20. [Consulta: 3 juny 2011].
* ↑ «Fernández Díaz reclama que s'acabin les estacions de la línia 10 del metro». transportebcn.es, 26-03-2014. [Consulta: 12 març 2015].
* ↑ «L'estació de Foc Cisell s'inaugurara al llarg del primer semestre de 2016». premsa.gencat.cat. Arxivat de l'original el 2015-04-02. [Consulta: 12 març 2015].
* ↑ «Las estaciones de Foneria y Foc Cisell de la L10 de Metro entrarán en servicio el 8 de septiembre» (en castellà). Europa Press, 08-08-2018.
* 1 2 «PDI de la regió metropolitana de Barcelona 2009-2018: Programa AX (ampliació de xarxa)» (PDF). Autoritat del Transport Metropolità, 2009. Arxivat de l'original el 2014-02-21. [Consulta: 21 setembre 2010].

## Vegeu també

* Xarxa ferroviària de Catalunya
# Kubatbek Boronov

Kubatbek Aiylchievich Boronov, conegut com a Kubatbek Boronov (en kirguís: Кубатбек Айылчиевич Боронов; Districte de Uzgen, República Socialista Soviètica del Kirguizstan, 15 de desembre de 1964) és un polític kirguís que va servir com a primer ministre del Kirguizstan des del 17 de juny fins al 6 d'octubre de 2020. Probablement a causa de la pressió de les protestes al Kirguizstan del 2020, Boronov va renunciar al seu càrrec de primer ministre.
Abans de ser nomenat primer ministre, Boronov havia servit com a primer viceprimer ministre des d'abril de 2018. També es va exercir coma ministre de Situacions d'Emergència des del 2011 al 2018.

## Referències

* ↑ «Кандидатом на пост главы правительства Киргизии выдвинут первый вице-премьер Боронов». TASS. Russian News Agency, 16-10-2020 [Consulta: 23 gener 2021].
* ↑ «Kyrgyz PM Boronov resigns, new speaker named - report». National Post, 06-10-2020 [Consulta: 23 gener 2021].
* ↑ Putz, Catherine «Kyrgyz Prime Minister Steps Down Amid Telecom Scandal. Kyrgyz prime ministers tend to have a short shelf-life.». The Diplomat, 17-06-2020 [Consulta: 23 gener 2021].
# La Cogula

La Cogula és una muntanya de 406 metres que es troba al municipi d'Ulldecona, a la comarca del Montsià. Aquesta muntanya forma part d'un estrep de la Serra del Montsià. Hi ha un assentament del Primer Ferro destruït en part, a causa de la construcció del camí. Al cim hi ha un vèrtex geodèsic, i un altre molt pròxim.
Aquest cim està inclòs al llistat dels 100 cims de la FEEC

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ Excavacions
* ↑ referència 249165001 de l'ICC
* ↑ referència 249165002
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Mastomys shortridgei

Mastomys shortridgei és una espècie de mamífer rosegador de la família dels múrids. Viu a altituds de fins a 400 msnm a l'extrem nord-occidental de Botswana, el nord-est de Namíbia i l'est d'Angola. Els seus hàbitats naturals són els canyars i els aiguamolls herbosos. És una espècie en risc mínim, és a dir, no sembla que hi hagi cap amenaça significativa per a la seva supervivència. L'espècie fou anomenada en honor del zoòleg britànic Guy Chester Shortridge.

## Referències

* ↑ Cassola, F. Mastomys shortridgei. UICN 2016. Llista Vermella d'espècies amenaçades de la UICN, edició 2016, consultada el 25 octubre 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 378-379. ISBN 978-0801893049.
# Sveio

Sveio és un municipi situat al comtat de Vestland, Noruega. Té 5.593 habitants (2016) i la seva superfície és de 246,14 km². El centre administratiu del municipi és el poble homònim.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 26 novembre 2016].

## Enllaços externs

* Sveio - Lloc web oficial
# Euleucinodes

Euleucinodes és un gènere monotípic d'arnes de la família Crambidae descrit per Hahn William Capps el 1948. Conté només una espècie, Euleucinodes conifrons, descrita en la mateixa publicació, que es troba al Perú.

## Referències

* ↑ «GlobIZ search». Global Information System on Pyraloidea. [Consulta: 22 febrer 2019].
# Justicia

* No s'ha de confondre amb justícia.
«Justicia» té aquests significats:
* Justicia (Madrid), barri madrileny al districte Centro
* Justicia (castellà) o Justícia d'Aragó, defensor dels drets i llibertats dels ciutadans davant dels possibles abusos de l'administració pública
* Justicia (gènere), gènere de plantes amb flors acantàcies
Viccionari
# Kortezubi

Kortezubi és un municipi de la província de Biscaia, País Basc, pertanyent a la comarca de Busturialdea-Urdaibai. En el seu terme municipal s'hi troba la Cova de Santimamiñe i el Bosc d'Oma.

## Topònim

El topònim deriva probablement de l'expressió korta zubi que significa en basc, pont de la quadra o pont de l'estable; o bé de korte zubi, pont de la cort. Sembla bastant clar que zubi és pont; però la primera part del nom, korte no és tan clara, podria tractar-se perfectament de la paraula korta, que significa quadre o estable i és molt comú en la toponímia basca; o bé de gorte, korte, relacionat amb la paraula cort. L'església de Santiago, que és el cor de la anteiglesia es troba a menys de 200 metres de l'antiga llera del riu Oka i a escassos 30 metres del rierol que marca el límit entre el terme municipal de Kortezubi i el de Gautegiz-Arteaga. No seria forassenyat pensar que algun d'aquests cursos d'aigua hagués estat segó per un pont que hagués acabat donant nom a la anteiglesia, pont que hagués estat al costat d'un estable; o que bé, per alguna raó que desconeixem, s'hagués denominat de la cort (tal vegada relacionat amb les Corts de Biscaia, que es reunien en la veïna vila de Gernica).

## Enllaços externs

* Kortezubi a Google Maps
# Josep Folch i Folch

Josep Folch i Folch (Montblanc, Conca de Barberà, 1897 - 1985) fou un polític i propietari agrícola català. Fou sindicalista agrari i membre del Partit Radical Autònom de les Comarques Tarragonines (PRAT) (escindit del Partit Republicà Radical d'Alejandro Lerroux), amb el qual fou escollit alcalde de Montblanc i diputat per Tarragona a les eleccions al Parlament de Catalunya de 1932. Progressivament s'aproximà a ERC i el 1938 fou nomenat secretari del Parlament de Catalunya. En acabar la guerra civil espanyola es va exiliar a Mèxic, d'on en va tornar el 1977.

## Enllaços externs

* «Josep Folch i Folch». Gran Enciclopèdia Catalana. Barcelona: Grup Enciclopèdia Catalana.
* Josep Folch Arxivat 2015-02-14 a Wayback Machine. a memòriaesquerra.cat Arxivat 2017-02-05 a Wayback Machine.
# Mastopèxia

La mastopèxia (grec μαστός mastos "pit" + -pēxiā "afix") és el procediment de mastoplàstia per elevar els pits caiguts (ptosi mamària) sobre el tòrax de la dona, canviant i modificant-ne la mida, el contorn i la seva elevació. És una cirurgia d'aixecament mamari per restablir un bust estèticament proporcionat per a la dona, la consideració correctiva crítica és la viabilitat dels teixits del complex mugró-arèola i així garantir-ne la sensibilitat funcional durant l'alletament.
La correcció de l'aixecament mamari d'un bust caigut és una operació quirúrgica que retalla i elimina l'excés de teixits (glandulars, adiposos, cutanis), els lligaments suspensors estirats excessivament i traspassa el complex areola-mugró més amunt en el pit. En la pràctica quirúrgica, la mastopèxia es pot realitzar com un procediment discret d'aixecament de les mames o com a part d'una cirurgia d'un procediment d'augment de mama.
A més, les tècniques de cirurgia de la mastopèxia també s'apliquen en una reducció de la mama, que és la correcció dels pits de grans dimensions. Psicològicament, un procediment de mastopèxia per corregir la ptosi mamària no està indicat per causa mèdica o raó física, sinó per la pròpia imatge de la dona.

## Referències

* ↑ De la Torre, Jorge. «Breast Mastopexy». Medscape, 2009.
* ↑ Anastasatos, John M. «Medial Pedicle and Mastopexy Breast Reduction», 2010. [Consulta: August 4, 2012].
# Fordville

Fordville és una població dels Estats Units a l'estat de Dakota del Nord. Segons el cens del 2000 tenia 266 habitants.

## Demografia

Segons el cens del 2000, Fordville tenia 266 habitants, 115 habitatges, i 73 famílies. La densitat de població era de 102,7 hab./km².
Dels 115 habitatges en un 33% hi vivien nens de menys de 18 anys, en un 50,4% hi vivien parelles casades, en un 7,8% dones solteres, i en un 35,7% no eren unitats familiars. En el 34,8% dels habitatges hi vivien persones soles el 15,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,97.
Per edats la població es repartia de la següent manera: un 27,8% tenia menys de 18 anys, un 5,6% entre 18 i 24, un 23,3% entre 25 i 44, un 20,7% de 45 a 60 i un 22,6% 65 anys o més.
L'edat mediana era de 39 anys. Per cada 100 dones de 18 o més anys hi havia 102,1 homes.
La renda mediana per habitatge era de 26.786 $ i la renda mediana per família de 40.000 $. Els homes tenien una renda mediana de 25.875 $ mentre que les dones 20.250 $. La renda per capita de la població era de 12.516 $. Entorn del 17,9% de les famílies i el 16,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fordville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Fordville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Sundby (Lolland)

Sundby és una població amb 2.797 habitants (2015) que es troba a la costa est de Dinamarca a l'illa de Lolland. Formava part de la municipalitat de Nykøbing Falster fins a la seva fusió el 2007, des d'aleshores, forma part del Municipi de Guldborgsund a la regió de Zealand.
Compta amb un museu sobre l'època medieval, Middelaldercentret (El centre de l'Edat Mitjana)

## Referències

* ↑ "BEF44: Population 1st January, by urban areas" database from Statistics Denmark
# Eulmaix-xakin-xumi

Eulmaix-xakin-xumi o Eulmaš-šākin-šumi va ser rei de Babilònia probablement de l'any 1004 aC al 998 aC. Era el fundador de la dinastia de Bazi, la VI dinastia dels reis de Babilònia.
Els Bazi o Bit-Bazi eren una tribu assentada vora el Tigris, que segurament els cassites van integrar al seu territori. Segurament durant el període de confusió que van ocasionar les invasions dels arameus, Eulmaix-xakin-xumi es va apoderar del tron de Babilònia al final de la segona dinastia del País de la Mar. S'han conservat algunes inscripcions que diuen que va restaurar el culte de Xamaix, i va destinar una part dels ingressos del temple d'Esagila per al seu sosteniment.

## Referències

* ↑ Brinkman, J. A. A political history of post-Kassite Babylonia 1158-722 B.C.. Roma: Pontificium Institutum Biblicum, 1968, p. 161.
# Lechriodus melanopyga

Lechriodus melanopyga és una espècie de granota que viu a Indonèsia i Papua Nova Guinea.

## Referències

* Richards, S. & Günther, R. 2004. Lechriodus melanopyga. Llista Vermella d'Espècies Amenaçades de la UICN 2006. Consulta: 24 d'abril del 2008.
# Josep Font i Grau

Josep Font i Grau (Bordils, 7 de gener del 1894 – Banyoles, 10 de desembre del 1974) va ser instrumentista de tible i compositor sardanista.

## Biografia

Inicià la seva formació musical fent solfeig amb el mestre celranenc Llopart, i amplià estudis fent violí i tible amb Joaquim Vidal, de Girona. Com a instrumentista de tible tocà en moltes cobles de les comarques gironines, com La Principal de Bordils (de flabiolaire, 1908), Cobla-orquestra Boris (de primer tible, 1918), Els Montgrins (1922-1923, 1930-1936 i 1945-1957), Antiga Principal de la Bisbal (1930), La Principal de Cassà de la Selva, AMOGA, La Principal de la Bisbal (1939-1944) i La Farnense (1943).
El 1930 reorganitzà el Cor Renaixement, de Bordils. Compongué ballables i sardanes, la majoria de lluïment solista, diversos ballables i fou autor de peces teatrals.
El seu fill, el compositor Martirià Font i Coll, va ser instrumentista de tible, compositor i director de cobla; com a professor de tible va tenir renombrats deixebles, com ara Joaquim Portas i Joan Parés.

## Obres

* Alaska: fox-fast
* Algabeño, pas-doble per a piano
* Club Astoria: moderato swing
* Nan-kin: one step, per a piano
* Niña portuguesa: fox-fado

### Sardanes

* A ca l'Oliva
* Alegre
* Ballaruga (1943), obligada de tible
* La bona paraula
* La borda
* Els borinots (1944), obligada de 2 fiscorns
* La burra de Barcelona (1945), amb acompanyament de cascavells
* Castigadora (1941), obligada de tenora i tible
* Com s'enreda la troca! (1946), revessa
* La festa de Bordils (1940), obligada de tible
* Les festes de Vic (1933)
* Joguina
* Mas Sabola (1953) (o Mas Sabole, escrit a la francesa)
* La nena de les dinou primaveres
* Nit de Pasqua
* Quina parella! (1930), obligada de tenora i fiscorn
* Record etern
* Records de Banyoles (1922), obligada de tible
* Rivalitat (1930), obligada de tenora i tible
* Teresa (1925), obligada de tible

## Referències

Informació bàsica extreta del Diccionari d'autors de sardanes de Carles Riera i Vinyes, Josep Serracant i Clermont i Josep Ventura i Salarich (Girona: SOM, 1991)
* ↑ Olivas i Coll, Joan «Els Font, músics». Llibre de la Festa Major de Torroella de Montgrí, 2006, pàg. 103-116.
* ↑ «El bloc sardanista dels Botet: octubre 2008».

## Enllaços externs

* Llista de sardanes
* Biografia, extreta del Diccionari d'autors de sardanes
# Mastuj

Mastuj és una població, fortalesa i antic districte de la província de Khyber-Pakhtunkhwa (abans Província de la Frontera del Nord-oest), avui part del districte de Chitral a la vall del Yarkhun. Es troba a 2.359 metres d'altura i a 115 al nord-est de la població de Chitral, quedant a l'est de Gilgit.

## Història

Hauria estat part del territori dels syamaka i s'ha identificat amb el territori de Chu Wei del Shang-mi visitat pel pelegrí xinès Wu Kung al segle viii. Una inscripció prova que va formar part dels dominis de la dinastia hindushàhida de Wayhind (modern Und, prop d'Attock). El 1841 el príncep de Warshigun (format pels estats de Yasin i Mastuj), Gawhar Aman, fill de Mulk Aman, va envair Gilgit però en fou expulsat per les forces del rei (maharaja) del Caixmir que van ocupar Gilgit. Mastuj apareix com un estat vassall de Caixmir quan aquest estat es va sotmetre als britànics el 1846. Més tard el virrei Lord Lutton va encoratjar al maharajà a estendre la sobirania efectiva a Chitral, Mastuj i Yasin.
El 1881 Aman al-Mulk de Chitral, que ja dominava Mastuj, Yasin i Ghizr, va poder reunificar el territori després de derrotar a Pahlwan Bahadur, príncep del Chitral Superior. Mastuj formà part de l'agència de Dir, Swat i Chitral. Amb el sistema de milícies tribals de Lord Curzon, Mastuj va ser el centre de comandament dels irregulars chitralis.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Fordyce (Arkansas)

Fordyce és una població dels Estats Units a l'estat d'Arkansas. Segons el cens del 2000 tenia 4.799 habitants.

## Demografia

Segons el cens del 2000, Fordyce tenia 4.799 habitants, 1.737 habitatges, i 1.186 famílies. La densitat de població era de 281,2 habitants/km².
Dels 1.737 habitatges en un 32% hi vivien nens de menys de 18 anys, en un 46,4% hi vivien parelles casades, en un 17,5% dones solteres, i en un 31,7% no eren unitats familiars. En el 28,6% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,09.
Per edats la població es repartia de la següent manera: un 28,5% tenia menys de 18 anys, un 8,9% entre 18 i 24, un 25,3% entre 25 i 44, un 21% de 45 a 60 i un 16,3% 65 anys o més.
L'edat mediana era de 36 anys. Per cada 100 dones de 18 o més anys hi havia 87,1 homes.
La renda mediana per habitatge era de 23.297 $ i la renda mediana per família de 30.120 $. Els homes tenien una renda mediana de 24.971 $ mentre que les dones 15.553 $. La renda per capita de la població era de 12.118 $. Entorn del 16,2% de les famílies i el 22,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fordyce». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 17 juliol 2010].
* ↑ «Geographic Comparison Table- Fordyce». American Fact Finder. Oficina del Cens dels Estats Units, 12-01-2010.
# Suresnes

Suresnes és un municipi francès, situat al departament dels Alts del Sena i a la regió de l'Illa de França. L'any 1990 tenia 35.998 habitants.
Forma part del cantó de Nanterre-2 i del districte de Nanterre. I des del 2016, de la divisió Paris Ouest La Défense de la Metròpolis del Gran París.

## Persones il·lustres

La guitarrista Ida Presti va néixer aquí al 31 de maig de 1924. El compositor austríac nacionalitzat francès Sylvio Lazzari morí en aquesta vila. El organista i professor francès Pierre Pincemaille morí en aquesta vila. L'escriptor Luc Lang i va néixer el 18 d'octubre de 1956.

## Hospital

* Hospital Foch

## Educació

* SKEMA Business School

## Referències

* ↑ «Suresnes». GEC. [Consulta: 22 gener 2021].
* ↑ «Ida Presti». Radio Swiss Classic. Arxivat de l'original el 2024-04-07. [Consulta: 7 abril 2024].
# Culatxo

«Culatxo» té aquests significats:
* Culatxo (roba). Drap que es posava a les criatures de pit sota el bolquer.
* Culatxo (fusta). Peça de fusta que serveix de base a les fusades produïdes per la màquina de filar selfactina, en filar la llana cardada i els rebuigs del cotó
# Maria Dolors Clavell i Nadal

Maria Dolors Clavell i Nadal és una advocada catalana, que va ser diputada al Parlament de Catalunya en la VII i VIII legislatures.

## Biografia

És especialitzada en dret administratiu. Professora en cursos de postgrau a la Universitat Pompeu Fabra (UPF) i a la Universitat Politècnica de Catalunya (UPC), imparteix diversos cursos relacionats amb l'urbanisme i l'habitatge. Ha treballat com a assessora de dret administratiu, medi ambient, urbanisme i habitatge per a diverses administracions, entitats i particulars; ha intervingut en la redacció d'instruments de planejament i gestió urbanística i en processos de regeneració urbana en centres degradats. Ha estat consultora internacional en projectes a l'Amèrica Llatina, en qüestions relatives a la legislació administrativa, urbanística i de contractació pública. És membre del Col·legi d'Advocats de Barcelona i de l'Associació Catalana de Juristes Demòcrates. Ha estat diputada per ICV-EUiA a les eleccions al Parlament de Catalunya de 2003 i 2006.

## Obres

* Comentarios a la Ley d'urbanismo de Cataluña (2005)
* Estudis sobre urbanisme a Catalunya (2004)
* «Legislar sobre el sòl per tenir una política d'habitatge», a Nous Horitzons (2004)
* «Propostes alternatives de promoció per a una nova orientació de l'oferta d'habitatge protegit», a Qüestions d'Habitatge (2004)
* Protecció de la legalitat urbanística. Esquemes i models adaptats a la nova Llei 2/2002, d'urbanisme de Catalunya (2003)
* Instruments urbanístics per a una política de sòl i habitatge a Catalunya (2003)

## Enllaços externs

* Web oficial
* Diputats del Parlament de Catalunya en la VII Legislatura p. 91
# Fukushima (ciutat)

Fukushima és la capital de la Prefectura de Fukushima, Japó.
Es troba a uns 250 km de Tòquio. Malgrat que la ciutat se situa terra en dins, la prefectura té gran nombre de ports a l'oceà Pacífic.
En 2003, esta ciutat tenia una població estimada de 290,866 habitants, i una densitat de 389,68 persones por km².
La ciutat va ser fundada l'1 d'abril de 1907.
# Sólheimajökull

Sólheimajökull és una glacera del sud d'Islàndia, entre els volcans de Katla i la glacera d'Eyjafjallajökull. Part de la glacera Mýrdalsjökull, més gran, Sólheimajökull és un indret turístic popular i prominent, ateses les seves dimensions i la seva facilitat d'accés.

## Geologia

Sólheimajökull és una glacera de sortida del casquet glacial Mýrdalsjökull que s'estén sobre la caldera del volcà Katla. Es troba a prop del poble de Vík í Mýrdal, una atracció turística pipular, uns 180km al sud-est de Reykjavík. La glacera es desfà ràpidament a causa de l'augment de les temperatures mitjanes anuals degut al canvi climàtic. És possible que moltes de les glaceres del país desapareguin en el proper segle.

## Referències

* ↑ «This Glacier in Iceland is Awesome to Explore but it is Disapearing» (en anglès). Stuck in Iceland, 29-04-2013.
* ↑ «Sólheimajökull Travel Guide» (en anglès). Guide to Iceland.
* ↑ «Iceland’s newly extinct glacier». BBC, 13-12-2019.
# Falciot cuaespinós de les xemeneies

El falciot cuaespinós de les xemeneies (Chaetura pelagica) és una espècie d'ocell de la família dels apòdids (Apodidae) que vola sobre camps oberts, boscos i ciutats, criant a la meitat oriental dels Estats Units i zona limítrofa del Canadà. Passa l'hivern a la zona nord-occidental de Sud-amèrica.